### Beslutningstema

I denne sag træffes beslutning om navneændring for Højer Danske Børnehave.

### Historik

Børn- og Skoleudvalget godkendte den 4. maj 2021 en ansøgning om flytning af Højer Danske Børnehave til [adresse].

### Sagsfremstilling

I forbindelse med at Højer Danske Børnehave flytter op på [adresse] ønsker bestyrelsen navneændring til Højer Børnehus.
I den nye institution er der både småbørnsgrupper og børnehavegrupper. Desuden var der i mange år en tysk institution i byen. Det er der ikke mere, så ordet "danske" er ikke længere aktuelt.

Områdebestyrelsen for Område Tønder har på bestyrelsesmøde den 22. marts 2024 godkendt ønsket om navneændring.

### Indstilling Fagchefen for Skole- og Dagtilbud indstiller,

|  |  |
| --- | --- |
| at | Højer Danske Børnehave ændrer navn til Højer Børnehus, og |
| at | indstillingen videresendes til Kommunalbestyrelsen. |

Beslutning fra Børn- og Skoleudvalget, 7. maj 2024, pkt. 7:

Indstillingen anbefales.

Rune Nilsson deltog ikke i behandling af punktet.

### Beslutning

Indstillingen godkendt.